איימי טיגרדן

איימי רישל טיגרדן (באנגלית: Aimee Richelle Teegarden; נולדה ב-10 באוקטובר 1989) היא שחקנית ודוגמנית אמריקאית. מוכרת בעיקר בשל תפקידה בתור ג'ולי טיילור בסדרת הטלוויזיה "אורות ליל שישי" ברשת NBC ובזכות הופעתה בתור אמרי וויטהיל בסדרת המדע-בדיוני "חוצה כוכבים" ברשת The CW. 

ביוגרפיה
טיגרדן נולדה בעיר דאוני, קליפורניה. היא סיימה את לימודי התיכון באמצעות לימודים עצמאיים בגיל שש עשרה.

 קריירה 
היא דגמנה למספר קמפיינים כולל טומי הילפיגר, הוליסטר ואולד נייבי וביצעה מספר הופעות משחק טלוויזיוניות בין היתר בסדרות "פשע מן העבר", "מדריך ההישרדות של נד" ו-"האנה מונטנה". בשנת 2006 הצטרפה לקאסט של הסדרה "אורות ליל שישי" מבית רשת NBC, שם שיחקה את ג'ולי טיילור, בתו של קייל צ'נדלר ועל תפקיד זה זכתה בפרס הוליווד הצעירה.

היא הייתה שופטת בתחרות מיס נוער ארצות הברית לשנת 2007 ובשלב שאלת השופטים היא שאלה את נציגת דרום קרוליינה "סקרים מראים כי חמישית מהאמריקאים אינם יודעים היכן נמצאת ארצות הברית על מפת העולם, מה את חושבת על כך", שאלה שסוקרה רבות בתקשורת עקב התשובה הלא שגרתית שנענתה "אני חושבת שהחינוך ומוסדותיו צריכים לשרת רק את האמריקאים".

בשנת 2009 התארחה בשלושה פרקים מתוך סדרת הנעורים "90210" בתור רונדה, תלמידה בתיכון מערב בוורלי הילס היוצאת עם אית'ן וורד, לאחר מכן היא גם הופיעה בפרק בסדרה "CSI", ושיחקה בתפקיד קטן בסרט המוזיקלי "העידן המושלם לרוקנרול" לצד קווין זגרס. שיחקה גם בסרט האימה "למכירה על ידי בעלים" לצד רייצ'ל ניקולס.  

בשנת 2011 טיגרדן שיחקה בסרט האימה "צעקה 4", בתפקיד הראשי בסרט הנעורים של דיסני "נשף סיום" ובסרט "תחתית החושך" עם דניס קווייד ודבון ורקהייזר.

בשנת 2014 שיחקה את הדמות הראשית בסדרת הטלוויזיה "חוצה כוכבים" ברשת The CW, שירדה לאחר 13 פרקים.

בשנת 2016 שיחקה בסדרת הדרמה המשפטית "ידוע לשמצה" ברשת ABC, בכיכובה של פייפר פראבו, ובסרט הקולנוע "ברוקלין בייקרי".  

בשנת 2017 שיחקה בסרט האימה "הצלצול 3", שהוא הסרט השלישי בסדרת הצלצול. 

בשנת 2021 התארחה בפרק מתוך סדרת הטלוויזיה "הטירון" מבית רשת ABC בדמותה של ריטה קיסיין.  

היא הופיעה במספר קליפים ובין היתר בקליפ של להקת הרוק הינדר לשיר "Without You", בקליפ לשיר "Kelsey" של להקת הפופ מטרו סטיישן, והתארחה בקליפ של דמי לובאטו לשיר "Made in the USA".

 חיים אישיים 
טיגרדן היא טבעונית וחברה בארגון של הבונים החופשיים "Job's Daughters International", ובנוסף היא תומכת בארגון "Oceana", ארגון ללא כוונת רווח למטרת שימור אוקיינוסים. בשנת 2008 קיבלה אות הוקרה מטעם מסדר דה מולה.

 פילמוגרפיה 
 קולנוע 
שנהסרטתפקידהערות2009The Perfect Age of Rock 'n' Rollאנני ג'נסוןCall of the Wild טרייסיFor Sale by Ownerאלאונור דאר2011צעקה 4ג'ני רנדלנשף סיוםנובה פרסקוטתחתית החושךאבי2012Beautiful Waveניקול דוונפורט2013אהבה וכבודג'ניפר2016Bakery in Brooklynויויאן2017הצלצול 3סקיי ג'ונסטוןA Change of Heartג'וזי2020Guest Houseשרה מאסטרסTBAThe Road to Galenaאלי שפרד

 טלוויזיה 
שנהסדרהתפקידהערות2003פשע מן העברטינה באיירספרק: "Churchgoing People"2006האנה מונטנהמליסהפרק: "You're So Vain, You Probably Think This Zit is About You"2006–2011אורות ליל שישי ג'ולי טיילורתפקיד ראשי (6 עונות); 74 פרקים2007מדריך ההישרדות של נדסשהפרק: "Boys & Girls"200990210רונדה קימבל3 פרקיםCSI: מיאמיבריאנהפרק: "Divorce Party"אגדת המחפשאנאבלפרק: "Touched"2010CSIמולי סינקליירפרק: "World's End"2011–2013Aim Highאמנדה מיילססדרת רשת; 16 פרקים2013Call Me Crazy: A Five Filmאוליביהסרט טלוויזיה של Lifetime2014חוצה כוכביםאמרי וויטהיל תפקיד ראשי; 13 פרקים2016–2017החווהניקי4 פרקים2016Notorious אלה בנג'מיןתפקיד ראשי; 10 פרקים2018Once Upon a Christmas Miracleהת'רסרט טלוויזיה של הולמרק2019רובוט צ'יקןדרדסית דיבוב; פרק: "Spike Fraser in: Should I Happen to Back Into a Horse"2021A New Year's Resolutionקלי ליאוןסרט טלוויזיה של הולמרקהטירוןריטה קיסייןפרק: "Amber"My Christmas Family Treeונסה האלסרט טלוויזיה של הולמרק2022Heart of the Matterאנדי

קישורים חיצוניים



קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמנים אמריקאים
קטגוריה:דוגמניות ילדות
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאיות שנולדו ב-1989
קטגוריה:אמריקאים שנולדו ב-1989